Shape

Description automatically generated

VLADA REPUBLIKE HRVATSKE

Zagreb, 20. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu gospodarstva za preuzimanje obveza na teret sredstava državnog proračuna Republike Hrvatske u 2025., 2026. i 2027. godini za provođenje Ugovora o obavljanju poslova nadogradnje, operativnog vođenja i održavanja Sustava e-Račun u javnoj nabavi |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 3. Zakona o izvršavanju Državnog proračuna Republike Hrvatske za 2024. godinu („Narodne novine“, br. 149/23. i 125/24.), Vlada Republike Hrvatske je na sjednici održanoj \_\_\_\_\_\_\_\_\_\_ donijela

**O D L U K U**

**o davanju suglasnosti Ministarstvu gospodarstva za preuzimanje obveza na teret sredstava državnog proračuna Republike Hrvatske u 2025., 2026. i 2027. godini za provođenje Ugovora o obavljanju poslova nadogradnje, operativnog vođenja i održavanja Sustava e-Račun u javnoj nabavi**

**I.**

Daje se suglasnost Ministarstvu gospodarstva za preuzimanje obveza na teret sredstava državnog proračuna Republike Hrvatske u 2025., 2026. i 2027. godini za provođenje Ugovora o obavljanju poslova nadogradnje, operativnog vođenja i održavanja Sustava e-Račun u javnoj nabavi u ukupnom iznosu od 2.843.372,31 eura s porezom na dodanu vrijednost, po godinama i u iznosima kako slijedi:

* u 2025. godini 947.790,77 eura s porezom na dodanu vrijednost,
* u 2026. godini 947.790,77 eura s porezom na dodanu vrijednost,
* u 2027. godini za 947.790,77 eura s porezom na dodanu vrijednost.

**II.**

Ova Odluka stupa na snagu danom donošenja.

KLASA:

URBROJ:

Zagreb, prosinac 2024.

**PREDSJEDNIK**

**mr. sc. Andrej Plenković**

**OBRAZLOŽENJE**

Temeljem odredbi Zakona o elektroničkom izdavanju računa u javnoj nabavi (Narodne novine, br. 94/18), čiji je resorni nositelj Ministarstvo gospodarstva, FINA je centralni informacijski posrednik koji za javne naručitelje obavlja usluge zaprimanja i slanja elektroničkih računa i pratećih isprava, odnosno obavlja elektroničku razmjenu računa između izdavatelja e-Računa i javnih naručitelja sukladno europskoj normi.

FINA je uspostavila te operativno vodi i održava centralni sustav za razmjenu strukturiranih elektroničkih računa u elektroničkom obliku za tijela državne uprave (u daljnjem tekstu: Sustav e-Račun). Kako bi osigurala zakonom propisano pružanje usluga, FINA održava Sustav te ga unapređuje vrši sve potrebne tehničko-tehnološke nadogradnje Sustava e-Račun.

Nadogradnja Sustava e-Račun bit će potrebna i zbog projekta Nacionalnog plana oporavka i otpornosti – nositelja Ministarstva financija: Fiskalizacija 2.0 - Implementacija sustava za bezgotovinsko plaćanje putem eRačuna s integriranom e-arhivom te naprednog online knjigovodstva u sustavu PDV-a. Predmetnim projektom planira se uspostaviti fiskaliziranje svih računa koji se izdaju prema tijelima državne uprave sukladno Zakonu o elektroničkom izdavanju računa u javnoj nabavi te u konačnici osiguranje platforme za integralno normativno uređenje primjene eRačuna na sve poslovne subjekte u „B2B“ sektoru (engl. business to business). Servis e-Račun za državu centralna je platforma preko koje prolaze svi eRačuni poslani prema, i od obveznika javne nabave, odnosno javnih i sektorskih naručitelja te će, nakon nadogradnje, biti osposobljena i za razmjenu eRačuna u „B2B“ sektoru.

Budući da trogodišnji Ugovor 2022.-2024. istječe zaključno s 31.12.2024. godine, sukladno odredbama gore cit. Zakona potrebno je sklapanje novog trogodišnjeg Ugovora o obavljanju poslova nadogradnje, operativnog vođenja i održavanja sustava e-Račun u javnoj nabavi.

Isti se sklapa na određeno vrijeme do 31. prosinca 2027. godine i to u godišnjem iznosu od 758.232,62 EUR bez PDV-a, odnosno 947.790,77 EUR s PDV-om za svaku godinu: 2025., 2026. i 2027., dok ukupna obveza temeljem Ugovora iznosi 2.843.372,31 s PDV-om.

Sredstva potrebna za podmirenje obveze u godišnjem iznosu 758.232,62 EUR odnosno 947.790,77 EUR s PDV-om planirana su u okviru Državnog proračuna Republike Hrvatske za 2025. godinu te projekcijama za 2026. i 2027. godinu, na pozicijama Ministarstva gospodarstva i to u okviru aktivnosti A822035 Razvoj unutarnjeg tržišta.

Člankom 48. stavkom 2. Zakona o proračunu propisano je da proračunski korisnici državnog proračuna mogu preuzeti obveze iz ugovora koji zahtijevaju plaćanje u sljedećim godinama, neovisno o izvoru financiranja, isključivo na temelju odluke Vlade koju predlaže nadležni ministar, a na koju je prethodnu suglasnost dalo Ministarstvo financija.

Slijedom navedenog, točkom I. prijedloga Odluke daje se suglasnost Ministarstvu gospodarstva za preuzimanje obveza na teret sredstava državnog proračuna Republike Hrvatske u razdoblju od 2025. do 2027. godine za provođenje Ugovora o obavljanju poslova nadogradnje, operativnog vođenja i održavanja Sustava e-Račun u javnoj nabavi u godišnjem iznosu od 758.232,62 EUR bez PDV-a, odnosno 947.790,77 EUR s PDV-om za svaku godinu, dok ukupna obveza temeljem Ugovora ta trogodišnje razdoblje iznosi 2.843.372,31 s PDV-om.